Diari Oficial de la Generalitat Valenciana


Sumari del DOGV 6320, del 28-07-2010 (2010/8474)

RESOLUCIÓ de la Direcció General d'Administració Autonòmica, per la qual es corregeixen determinats errors advertits en l'annex II del Concurs de provisió número 72/2010, de llocs de treball de naturalesa funcionarial, grup B, sector administració especial, assistent social/DU Treball Social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8474


Data del document
:   21-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de la Direcció General d'Administració Autonòmica, per la qual es corregeixen determinats errors advertits en l'annex II del Concurs de provisió número 72/2010, de llocs de treball de naturalesa funcionarial, grup B, sector administració especial, assistent social/DU Treball Social.  
 [2010/8474]  
Per Resolució de la Direcció General d'Administració Autonòmica, de data 2 de juliol de 2010, publicada en el DOCV número 6309, de 13 de juliol de 2010, es convoca Concurs de provisió número 72/2010, de llocs de treball de naturalesa funcionarial, grup B, sector administració especial, assistent social/DU Treball Social.  
Vist que els llocs de treball números 2469 i 25551 estan afectats per sengles expedients de modificació de la classificació, i de reingrés al servei actiu, respectivament.   
Per això, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les competències que s'atribueixen a aquesta Direcció General d'Administració Autonòmica per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Corregir els errors advertits en l'annex II de la Convocatòria número 72/2010 de llocs de treball de naturalesa funcionarial, grup B, sector administració especial, assistent social/DU Treball Social, aprovada per Resolució de la Direcció General d'Administració Autonòmica, de data 2 de juliol de 2010, i detraure els següents llocs de treball: 2469, tècnic/a mitjà atenció a l'usuari, adscrit a la Direcció Territorial de València de la Conselleria de Sanitat, i 25032, assistent social, adscrit al Centre d'Avaluació i Orientació de Discapacitats de València, dependent de la Direcció Territorial de la Conselleria de Benestar Social, a València.  
Contra la present Resolució, que esgota la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podran interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació.   
València, 21 de juliol de 2010.- La directora general d'Administració Autonòmica: Carmela Cots Soler.